ddrg/super_eurlex huggingface dataset:
Berigtigelse til Kommissionens afgørelse 95/356/Euratom af 28. juni 1995 om Kommissionens indgåelse på Fællesskabets vegne af en gennemførelsesaftale mellem Det Europæiske Atomenergifællesskab repræsenteret ved Kommissionen for De Europæiske Fællesskaber og Atomic Energy of Canada Limited udpeget af den canadiske regering om Canadas inddragelse i Det Europæiske Atomenergifællesskabs bidrag til den tekniske projektering af den internationale termonukleare forsøgsreaktor (ITER) (De Europæiske Fællesskabers Tidende nr. L 211 af 6. september 1995)

Side 42, gennemførelsesaftalen, underskriften:

i stedet for: »For Det Europæiske Atomenergifællesskab, repræsenteret ved Kommissionen for De Europæiske Fællesskaber

Jacques SANTER«

læses: »For det Europæiske Atomenergifællesskab, repræsenteret ved Kommissionen for De Europæiske Fællesskaber

Édith CRESSON«.
Berigtigelse til Rådets afgørelse 95/363/EF af 7. september 1995 om beskikkelse af tre medlemmer af og tre suppleanter til Regionsudvalget (De Europæiske Fællesskabers Tidende nr. L 216 af 12. september 1995)

Side 7, eneste artikel, stk. 6, affattes som følger:

»6. J. L. Olivas Martínez beskikkes som suppleant til Regionsudvalget som efterfølger for L. Berenguer Fúster for den resterende del af dennes mandatperiode, dvs. indtil den 25. januar 1998.«
Berigtigelse til Rådets beslutning 95/523/EF af 8. december 1995 om Fællesskabets finansielle deltagelse i visse udgifter, som medlemsstaterne afholder ved gennemførelsen af overvågnings- og kontrolordningerne under den fælles fiskeripolitik (De Europæiske Fællesskabers Tidende nr. L 301 af 14. december 1995)

I indholdsfortegnelsen over titlen og på side 30 under titlen:

i stedet for: »95/523/EF«

læses: »95/527/EF«.
Berigtigelse til Kommissionens beslutning nr. 95/519/EF af 26. juli 1995 om godkendelse af Frankrigs støtte til kulindustrien for 1995 (De Europæiske Fællesskabers Tidende nr. L 299 af 12. december 1995)

I indholdsfortegnelsen og på side 18 i titlen:

i stedet for: »95/519/EF«

læses: »95/519/EKSF«.
KOMMISSIONENS AFGØRELSE af 17. januar 1995 om ændring af afgørelse 90/55/EØF om nedsættelse af et rådgivende forbrugerråd (95/13/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 169,

under henvisning til Kommissionens afgørelse 90/55/EØF af 17. december 1989, om nedsættelse af et rådgivende forbrugerråd (1), ændret ved afgørelse 94/146/EF (2), særlig artikel 3 samt bilag III, og

ud fra følgende betragtning:

Det er nødvendigt at tilpasse ovennævnte afgørelse for at tage hensyn til tre nye medlemsstaters tiltrædelse af Det Europæiske Fællesskab -

TRUFFET FØLGENDE AFGØRELSE:

Eneste artikel

I afgørelse 90/55/EØF foretages følgende ændringer:

1) Artikel 3 affattes således:

»Artikel 3

Rådet består af 48 medlemmer. Pladserne fordeles således:

a) 20 pladser til repræsentanter for europæiske forbrugerorganisationer; pladserne fordeles og medlemmerne udvælges efter den i bilag I og II beskrevne metode

b) 22 pladser til repræsentanter for nationale og regionale organisationer og institutioner; pladserne fordeles og medlemmerne udvælges efter den i bilag III beskrevne metode

c) seks pladser til andre særligt kompetente personer inden for forbrugerspørgsmål, som udvælges af Kommissionen under hensyntagen til deres kompetence med hensyn til at forsvare forbrugernes interesser, uanset om deres kvalifikationer ligger på et generelt plan eller inden for specifikke områder eller i forbindelse med særlige aspekter.«

2) I bilag III affattes litra a) således:

»a) De pladser, der tildeles medlemmerne af nationale organisationer og institutioner, fordeles som følger på de forskellige nationaliteter:

>TABELPOSITION>

«

Udfærdiget i Bruxelles, den 17. januar 1995.

På Kommissionens vegne

Christiane SCRIVENER

Medlem af Kommissionen

(1) EFT nr. L 38 af 10. 2. 1990, s. 40.

(2) EFT nr. L 64 af 8. 3. 1994, s. 28.
RÅDETS AFGØRELSE af 23. januar 1995 om indgåelse af aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, for perioden 2. oktober 1994 til 1. oktober 1996 (95/334/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst (1), undertegnet i Bruxelles den 15. juni 1979,

under henvisning til forslag fra Kommissionen, og

ud fra følgende betragtninger:

Fællesskabet og Republikken Senegal har i overensstemmelse med artikel 17, stk. 2, i ovennævnte aftale ført forhandlinger med henblik på at fastlægge de ændringer eller tilføjelser, der skal indsættes i aftalen ved udløbet af gyldigheden af protokollen hertil;

som resultat af disse forhandlinger blev der den 29. september 1994 paraferet en ny protokol om fastsættelse af de fiskerimuligheder og den finansielle godtgørelse, der er omhandlet i nævnte aftale;

i henhold til denne protokol har Fællesskabets fiskere fiskerimuligheder i farvandene henhørende under Senegals højhedsområde eller jurisdiktion i perioden 2. oktober 1994 til 1. oktober 1996;

for at undgå en afbrydelse af EF-fartøjernes fiskeriaktiviteter er det nødvendigt, at den nye protokol anvendes snarest muligt; de to parter har derfor paraferet en aftale i form af brevveksling om midlertidig anvendelse af den paraferede protokol fra den dag, der følger efter den gældende protokols udløbsdato;

denne aftale bør godkendes med forbehold af en endelig afgørelse i henhold til traktatens artikel 43 -

TRUFFET FØLGENDE AFGØRELSE:

Artikel 1

Aftalen i form af brevveksling om midlertidig anvendelse af protokollen om fastsættelse af de fiskerimuligheder og den finansielle godtgørelse, der er omhandlet i aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, for perioden 2. oktober 1994 til 1. oktober 1996 godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 23. januar 1995.

På Rådets vegne

J. PUECH

Formand

(1) EFT nr. 226 af 29. 8. 1980, s. 17.
KOMMISSIONENS BESLUTNING af 13. januar 1995 om ændring af grænserne for ugunstigt stillede områder i Tyskland i henhold til Rådets direktiv 75/268/EØF (Kun den tyske udgave er autentisk) (95/6/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (1), senest ændret ved forordning (EØF) nr. 797/85 (2), særlig artikel 2, stk. 3, og

ud fra følgende betragtninger:

I direktiv 86/465/EØF (3), senest ændret ved direktiv 92/92/EØF (4), fastsættes de områder i Tyskland, der anses som ugunstigt stillede i henhold til artikel 3, stk. 3, 4 og 5 i direktiv 75/268/EØF;

den tyske regering har i henhold til artikel 2, stk. 1, i direktiv 75/268/EØF underrettet Kommissionen om nye områder, der vil kunne anføres på fællesskabslisten over ugunstigt stillede landbrugsområder, og har meddelt oplysninger om disse områders særlige kendetegn; den særlige støtteordning for ugunstigt stillede områder vil i øvrigt blive udvidet til at omfatte nye områder;

som det fremgår af nævnte meddelelse, opfylder et område kriterierne og beløbene i direktiv 86/465/EØF til bestemmelse af de pågældende områder i henhold til artikel 3, stk. 5, i direktiv 75/268/EØF; det pågældende område bør derfor anføres på fællesskabslisten over ugunstigt stillede områder i henhold til artikel 3, stk. 5, i direktiv 75/268/EØF;

det samlede areal af områderne overstiger ikke 4 % af medlemsstatens område;

de i denne beslutning fastsatte foranstaltninger er i overensstemmelse med udtalelse fra Komitéen for Landbrugssektoren og Landdistrikternes Udvikling -

VEDTAGET FØLGENDE BESLUTNING:

Artikel 1

Listen over ugunstigt stillede områder i Tyskland, som findes i bilaget til direktiv 92/92/EØF, suppleres med listen i bilaget til denne beslutning.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 13. januar 1995.

På Kommissionens vegne

René STEICHEN

Medlem af Kommissionen

(1) EFT nr. L 128 af 19. 5. 1975, s. 1.

(2) EFT nr. L 93 af 30. 3. 1985, s. 1.

(3) EFT nr. L 273 af 24. 9. 1986, s. 1.

(4) EFT nr. L 338 af 24. 11. 1992, s. 1.

BILAG

Ugunstigt stillede områder i henhold til artikel 3, stk. 5, i direktiv 75/268/EØF

>TABELPOSITION>
Berigtigelse til Rådets beslutning 95/524/EF af 5. december 1995 om ændring af forordning (EØF) nr. 2847/93 og beslutning 89/631/EØF for så vidt angår fristen for iværksættelse af visse pilotprojekter vedrørende løbende bestemmelse af Fællesskabets fiskerfartøjers position og Fællesskabets finansielle deltagelse i udgifterne til gennemførelse heraf (De Europæiske Fællesskabers Tidende nr. L 301 af 14. december 1995)

I indholdsfortegnelsen over titlen og på side 35 under titlen:

i stedet for: »95/524/EF«

læses: »95/528/EF«.
Rådets beslutning 95/585/EF af 22. december 1995 om bemyndigelse af en række medlemsstater til at anvende eller fortsat at anvende punktafgiftsnedsættelser eller -fritagelser for visse typer mineralolie, når disse benyttes til særlige formål, i overensstemmelse med proceduren i artikel 8, stk. 4, i direktiv 92/81/EØF (De Europæiske Fællesskabers Tidende nr. L 327 af 30. december 1995)

Side 33, artikel 1, første afsnit, affattes således:

»Artikel 1

Indtil den 31. december 1996, jf. artikel 8, stk. 4, i direktiv 92/81/EØF og med forbehold af de forpligtelser, der gælder efter Rådets direktiv 92/82/EØF (2), tillades det følgende medlemsstater at anvende eller fortsat at anvende punktafgiftsnedsættelser eller -fritagelser som anført nedenfor«.
Nr.L70/44|PA DeEuropæiskeFællesskabersTidende 20.3.96
BERIGTIGELSER
BerigtigelsetilKommissionens forordning(EF)nr.1371/95af16.juni1995omgennem­
førelsesbestemmelser forordningenmedeksportlicenser foræg
(DeEuropæiskeFællesskabers Tidendenr.L133af17.juni1995)
Side18,artikel3,stk.6,5.linje:
istedetfor:»tidage«
låses: »tiarbejdsdage«.
Berigtigelse til Vedtægten for Det Rådgivende Udvalg for Faglig Uddannelse (63/688/EØF af 18. december 1963) (EFT nr. L 190 af 30. 12. 1963, s. 3090/63), som senest er ændret ved afgørelse 95/1/EF, Euratom, EKSF (EFT nr. L 1 af 1. 1. 1995, s. 215)

I artikel 1, stk. 1, ændres ordene »består af 96 medlemmer« til »består af 90 medlemmer«.
RÅDETS AFGØRELSE af 6. marts 1995 om indgåelse af aftalen i form af brevveksling om ændring af samarbejdsaftalen mellem Det Europæiske Økonomiske Fællesskab og Den Arabiske Republik Yemen (95/67/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y, sammenholdt med artikel 228, stk. 2, første punktum, og stk. 3,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Efter traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, deres harmoniske og gradvise integration i verdensøkonomien og bekæmpelse af fattigdommen i disse lande;

efter foreningen af Den Arabiske Republik Yemen og Den Demokratiske Folkerepublik Yemen i Republikken Yemen er det nødvendigt at tilpasse samarbejdsaftalen mellem Det Europæiske Økonomiske Fællesskab og Den Arabiske Republik Yemen (3);

der har med henblik herpå fundet forhandlinger sted med Republikken Yemen, der har udmundet i en aftale i form af brevveksling, som i Fællesskabets interesse bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling om ændring af samarbejdsaftalen mellem Det Europæiske Økonomiske Fællesskab og Den Arabiske Republik Yemen godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne den i artikel 1 omhandlede aftale i form af brevveksling med bindende virkning for Fællesskabet.

Udfærdiget i Bruxelles, den 6. marts 1995.

På Rådets vegne

A. JUPPÉ

Formand

(1) EFT nr. C 310 af 16. 11. 1993, s. 19.

(2) EFT nr. C 128 af 9. 5. 1994, s. 525.

(3) EFT nr. L 26 af 31. 1. 1985, s. 2.
KOMMISSIONENS BESLUTNING af 16. februar 1995 om ændring af beslutning 94/324/EF om særlige betingelser for import af fiskerivarer og akvakulturprodukter med oprindelse i Indonesien (Tekst af betydning for EØS) (95/34/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder, der er godkendt af Indonesien til import af fiskerivarer og akvakulturprodukter til EF blev fastsat ved Kommissionens beslutning 94/324/EF (2); denne liste kan ændres, når den kompetente myndighed i Indonesien har fremsendt en ny liste;

den kompetente myndighed i Indonesien har fremsendt en ny liste, hvor der er tilføjet 49 virksomheder, slettet 22 virksomheder og ændret informationen på 39 virksomheder;

det er nødvendigt at ændre listen over godkendte virksomheder i overensstemmelse hermed;

de i denne beslutning fastsatte foranstaltninger er fastsat i overensstemmelse med den procedure, der blev indført ved Kommissionens beslutning 90/13/EØF (3) -

VEDTAGET FØLGENDE BESLUTNING:

Artikel 1

Bilag B til beslutning 94/324/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 145 af 10. 6. 1994, s. 23.

(3) EFT nr. L 8 af 11. 1. 1990, s. 70.

BILAG

»BILAG B

Liste over godkendte virksomheder

>TABELPOSITION>
KOMMISSIONENS BESLUTNING af 10. februar 1995 om ændring af den fortegnelse over virksomheder i Fællesskabet, som indrømmes midlertidig, begrænset undtagelse fra de særlige EF-sundhedsbestemmelser for produktion og markedsføring af fersk kød, der blev opstillet ved Kommissionens beslutning 94/14/EF (Tekst af betydning for EØS) (95/31/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/498/EØF af 29. juli 1991 om betingelserne for indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød (1), særlig artikel 2, stk. 2, og

ud fra følgende betragtninger:

Medlemsstaterne har tilsendt Kommissionen fortegnelser over virksomheder, som de har til hensigt at indrømme undtagelser fra bestemte forskrifter i Rådets direktiv 64/433/EØF (2), om sundhedsmæssige betingelser for produktion og afsætning af fersk kød ændret og kodificeret ved direktiv 91/497/EØF (3);

denne virksomhedsfortegnelse blev opstillet ved Kommissionens beslutning 94/14/EF (4);

det er nødvendigt at tilføje bestemte virksomheder til denne fortegnelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Virksomhederne i bilaget tilføjes til den liste, der blev opstillet ved beslutning 94/14/EØF.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 105.

(2) EFT nr. 121 af 29. 7. 1964, s. 2012/64.

(3) EFT nr. L 268 af 24. 9. 1991, s. 69.

(4) EFT nr. L 14 af 17. 1. 1994, s. 1.

BILAG

Fortegnelse over EF-virksomheder, der indrømmes midlertidig, begrænset undtagelse - Rådets direktiv 91/498/EØF

>TABELPOSITION>
RÅDETS AFGØRELSE af 20. februar 1995 om midlertidig anvendelse af visse aftaler mellem Det Europæiske Fællesskab og visse tredjelande om handel med tekstilvarer (95/131/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne forhandlet bilaterale aftaler i form af en brevveksling om ændring af de eksisterende bilaterale aftaler, arrangementer og protokoller om handel med tekstilvarer med visse tredjelande som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union, som omhandlet i artikel 75, 100 og 127 i akten vedrørende vilkårene for tiltrædelse og tilpasningerne af de traktater, der danner grundlag for Unionen, som er knyttet til tiltrædelsestraktaten af 1994;

indtil de for indgåelsen nødvendige procedurer afsluttes, bør disse bilaterale aftaler anvendes midlertidigt fra den 1. januar 1995, forudsat at partnerlandene gensidigt anvender dem midlertidigt -

TRUFFET FØLGENDE AFGØRELSE:

Artikel 1

De bilaterale aftaler i form af en brevveksling om ændring af de eksisterende bilaterale aftaler, arrangementer og protokoller om handel med tekstilvarer med visse tredjelande som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union, mellem på den ene side Det Europæiske Fællesskab og på den anden side de respektive tredjelande, der er opført i bilaget til denne afgørelse, anvendes midlertidigt fra den 1. januar 1995 i afventning af den formelle indgåelse, forudsat at partnerlandene gensidigt anvender dem midlertidigt.

Artikel 2

Teksten til de paraferede aftaler er knyttet til denne afgørelse.

Udfærdiget i Bruxelles, den 20. februar 1995.

På Rådets vegne

E. ALPHANDÉRY

Formand

BILAG

LANDELISTE

ARGENTINA

BANGLADESH

HVIDERUSLAND

BRASILIEN

BULGARIEN

KINA

DEN TJEKKISKE REPUBLIK

ESTLAND

HONGKONG

UNGARN

INDIEN

INDONESIEN

MACAO

MALAYSIA

MONGOLIET

PAKISTAN

PERU

FILIPPINERNE

POLEN

RUMÆNIEN

SINGAPORE

SLOVAKIET

SYDKOREA

SRI LANKA

UKRAINE

URUGUAY

VIETNAM
KOMMISSIONENS BESLUTNING af 8. februar 1995 om udsættelse af det i artikel 16, stk. 2, i Rådets direktiv 92/33/EØF omhandlede tidspunkt for så vidt angår indførsel fra tredjelande af plantemateriale og formeringsmateriale af grøntsagsplanter, bortset fra frø (95/25/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/33/EØF af 28. april 1992 om afsætning af plantemateriale og formeringsmateriale af grøntsagsplanter, bortset fra frø (1), senest ændret ved Kommissionens beslutning 94/152/EF (2), særlig artikel 16, stk. 2, og

ud fra følgende betragtninger:

Ved Kommissionens beslutning 94/152/EF blev det i artikel 16, stk. 2, i nævnte direktiv omhandlede tidspunkt udsat til den 31. december 1994;

Kommissionen skal ifølge artikel 16, stk. 1, i direktiv 92/33/EØF træffe afgørelse om, hvorvidt plantemateriale og formeringsmateriale af grøntsagsplanter, bortset fra frø, der er produceret i et tredjeland og frembyder de samme garantier med hensyn til leverandørens forpligtelser, identitet, karakteristika, plantesundhed, vækstmedium, emballering, inspektionsordninger, mærkning og lukning, kan ligestilles med plantemateriale og formeringsmateriale af grøntsagsplanter, bortset fra frø, der er produceret i EF og opfylder kravene og betingelserne i nævnte direktiv;

der foreligger endnu ikke tilstrækkelige oplysninger om de gældende betingelser i tredjelande til, at EF for øjeblikket kan træffe afgørelse vedrørende noget tredjeland;

medlemsstaterne har hidtil importeret plantemateriale og formeringsmateriale og grøntsagsplanter, bortset fra frø, der er produceret i bestemte tredjelande; for ikke at ødelægge handelsmønstre bør det fortsat være tilladt for medlemsstaterne ved import fra tredjelande af plantemateriale og formeringsmateriale af grøntsagsplanter, bortset fra frø, at anvende betingelser, der svarer til dem, der gælder for produktion og afsætning af EF-produkter, jf. artikel 16, stk. 2, i nævnte direktiv;

plantemateriale og formeringsmateriale af grøntsagsplanter, bortset fra frø, der importeres af en medlemsstat i henhold til en afgørelse, som den pågældende medlemsstat har truffet i henhold til artikel 16, stk. 2, første afsnit, i nævnte direktiv, må ikke være genstand for handelsrestriktioner i andre medlemsstater på de punkter, der er omhandlet i artikel 16, stk. 1, i nævnte direktiv;

det tidspunkt, der er fastsat i artikel 16, stk. 2, i nævnte direktiv, bør derfor udsættes yderligere;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Den dato, der er omhandlet i artikel 16, stk. 2, første afsnit, i direktiv 92/33/EØF, ændres til den 31. december 1996.

Artikel 2

Denne beslutning er rettet til medlemsstaterne.

Udfærdiget i Bruxelles, den 8. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 157 af 10. 6. 1992, s. 1.

(2) EFT nr. L 66 af 10. 3. 1994, s. 33.